ພວກໄວ້ທຸກ ໄປຢ້ຽມຄາຣະວະສົບ ມື້ລາງ ສະມາຊິກ ສະພາສູງ ເອັດເວິຣ໌ດ ເຄນເນດີ້
ຂ່າວສຳຄັນອື່ນໆ: ທູດພິເສດສະຫະຣັດ ແລະທ່ານກາຣ໌ຊາຍ ໄດ້ຖົກຖຽງກັນ ຢ່າງເຜັດຮ້ອນ ກ່ຽວກັບ ການເລືອກຕັ້ງຮອບ 2; ເກົາຫລີເໜືອ ແລະເກົາຫລີໃຕ້ ບັນລຸການຕ
ພວກໄວ້ທຸກ ທີ່ມາ ຈາກທຸກທິດ ແລະຈາກທຸກອາຊີບວຽກງານໄດ້ພາ ກັນຍ່າງຜ່ານແລະຄາຣະວະສົບ ຂອງມື້ລາງສະ ມາຊິກສະພາສູງ EDWARD KENNEDY ເພື່ອໄວ້ອາລັຍເປັນເທື່ອສຸດທ້າຍ ໃຫ້ແກ່ສະມາ ຊິກ ຣັຖສະພາ ທີ່ມີອິດທິພົນ ແລະສະມາຊິກຄົນສຸດທ້າຍ ຂອງຜູ້ນຳທາງການເມືອງ ຈາກຕະກຸນ KENNEDY ໃນຮຸ້ນນີ້ ມີຫລາຍໆພັນຄົນ ໄດ້ພາກັນຢືນເຂົ້າແຖວ ເພື່ອໄປຢ້ຽມສົບ ສະມາຊິກສະພາສູງ KENNEDYທີ່ຫໍສະມຸດແລະຫໍພິພິທພັນ ປະທານາທິບໍດີ JOHN F KENNEDYຊຶ່ງເປັນອ້າຍຂອງທ່ານ ຢູ່ນະຄອນບອສຕັນ ຣັດ MASSACHUSETTS ຫລັງຈາກ ການຢ້ຽມສົບສິ້ນສຸດລົງ ກໍຈະມີການຈັດພິທີີໄວ້ອາລັຍ ທີ່ບໍ່ມີການເປີດກວ້າງຢູ່ທີ່ຫໍສະມຸດດັ່ງກ່າວ ກ່ອນໜ້ານີ້ ປະຊາຊົນ ຈຳນວນຫລາຍພັນຄົນໄດ້ພາກັນຢືນລຽງລາຍ ຢູ່ຕາມແຄມຖນົນຫົນທາງ ໃນມື້ວານນີ້ ເພື່ອເບິ່ງຂະບວນຣົດທີ່ໄດ້ແຫ່ສົບ ສະມາຊິກສະພາສູງ KENNEDY ໄປຍັງຫໍພິພິທພັນ ຈາກເຮືອນຂອງທ່ານທີ່ເມືອງ HYANNIS PORT ມີລາຍງານວ່າ ການພົບປະ ແລະຮັບປະທານອາຫານທ່ຽງຮ່ວມກັນ ລະ ຫວ່າງທ່ານ HAMID KARZAI ປະທານາ ທິບໍດີ ອັຟການິສຖານທີ່ສະມັກເຂົ້າແຂ່ງຂັນ ເອົາຕຳແໜ່ງຕື່ມອີກ ແລະທູດພິເສດ ຂອງສະ ຫະຣັດ ທ່ານRICHARD HOLBROOKE ນັ້ນ ໄດ້ເຮັດໃຫ້ທ່ານ KARZAI ໂມໂຫ ເວ ລາທ່ານ HOLBROOKEໄດ້ຍົກເອົາເຣື່ອງ ການປ່ອນບັດ ທີ່ຜິດຣະບຽບ ແລະການສໍ້ໂກງ ຄະແນນຂຶ້ນມາສົນທະນາຫາຣືກັນ ເຈົ້າໜ້າທີ່ ຄົນນຶ່ງ ຂອງສະຫະຣັດ ກ່າວວ່າ ນຶ່ງມື້ຫລັງຈາກການເລືອກຕັ້ງ ປະທານາທິບໍດີ ອັຟການິສຖານ ໃນວັນທີ 20 ສິງຫາ ທ່ານHOLBROOKE ໄດ້ຮຽກຮ້ອງ ໃຫ້ທ່ານ KARZAI ເຄົາຣົບນັບຖື ຂັ້ນຕອນການເລືອກຕັ້ງບໍ່ວ່າຜົນຈະອອກມາ ເປັນແນວໃດ ຫລືວ່າ ການເລືອກຕັ້ງຮອບສອງມີຄວາມຈຳເປັນຫລືບໍ່? ເຈົ້າໜ້າທີ່ເວົ້າວ່າ ທ່ານ KARZAI ໄດ້ສະແດງອອກດ້ວຍຄວາມໂມໂຫ ໂຄສົກຍິງຄົນນຶ່ງ ຂອງກະຊວງ ການຕ່າງປະເທດ ສະຫະຣັດ ໄດ້ປະຕິເສດຕໍ່ລາຍງານຂ່າວທີ່ວ່າ ທ່ານ KARZAI ໄດ້ຍ່າງອອກ ຈາກບ່ອນປະຊຸມ ແລະພ້ອມນັ້ນໂຄສົກກໍໄດ້ກ່າວຢ້ຳ ເຖິງຖແລງ ຂ່າວກ່ອນໜ້ານີ້ ເຖິງທ່າທີທີ່ເປັນກາງ ຂອງຣັຖບານສະຫະຣັດ ກ່ຽວກັບຜົນ ຂອງການເລືອກຕັ້ງ ເກົາຫລີເໜືອແລະເກົາຫຼີໃຕ້ ໄດ້ຕົກ ລົງທີ່ຈະຈັດໃຫ້ມີ ການພົບປະຮອບໃໝ່ຂອງບັນ ດາຄອບຄົວ ທີ່ພັດພາກຈາກກັນ ລະຫວ່າງສອງ ເກົາຫລີ ໃນເດືອນໜ້ານີ້ຊຶ່ງເປັນການພົບພໍ້ ເທື່ອທຳອິດ ໃນຮອບເກືອບ 2 ປີ ເກົາຫລີທັງສອງໄດ້ບັນລຸການຕົກລົງກັນ ໃນມື້ວານນີ້ ລຸນຫລັງການເຈຣະຈາ ເປັນເວລາ 3 ມື້ ທີ່ພູKUMGANG ບ່ອນຕາກອາກາດ ໃນເກົາຫລີເໜືອ ທັງສອງຝ່າຍເວົ້າວ່າ ຕົນໄດ້ຕົກລົງຈະຈັດໃຫ້ມີີ ການພົບພໍ້ກັນ ເປັນເວລາ 6 ມື້ ທີ່ຈະມີຄອບຄົວ ເຂົ້າຮ່ວມທັງໝົດ200 ຄອບຄົວ ການພົບພໍ້ທີ່ວ່ານີ້ ຈະເລີ້ມຂຶ້ນ ໃນວັນທີ 26 ກັນຍາ ບໍ່ດົນກ່ອນວັນ CHUSEOK ຫລືວັນຂອບຄຸນພຣະເຈົ້າ ຂອງເກົາຫລີ ຊຶ່ງເປັນນຶ່ງ ໃນວັນພັກທີ່ສຳຄັນທີ່ສຸດ 2 ມື້ໃນເກົາຫລີ ການຕົກລົງດັ່ງກ່າວ ແມ່ນຮ່ອງຮອຍຫລ້າສຸດທີ່ສະແດງໃຫ້ເຫັນເຖິງ ການຫລຸດຜ່ອນ ຄວາມເຄັ່ງຕຶງ ລະຫວ່າງເກົາຫລີທັງ 2ຫລັງຈາກໄດ້ມີ ຄວາມເຄັ່ງຕຶງ ມາເປັນເວລາປີກວ່າໆ ການພົບພໍ້ຂອງຄອບຄົວທີ່ພັດພາກກັນ ເທື່ອລ່າສຸດ ມີຂຶ້ນໃນເດືອນຕຸລາ ປີ 2007 ຊາວເກົາຫລີຫລາຍລ້ານຄອບຄົວ ໄດ້ພັດພາກຈາກກັນ ໃນປາງສົງຄາມເກົາຫລີ ທີ່ສິ້ນສຸດລົງດ້ວຍຂໍ້ຕົກລົງຢຸດຍິງ ບໍ່ແມ່ນ ຂໍ້ຕົກລົງສັນຕິພາບ ໃນປີ 1953 ເຈົ້າໜ້າທີ່ຈີນກ່າວວ່າ ມີພົລເຮືອນ ຊາວມຽນມາ ໃນຈຳນວນເພີ້ມຂຶ້ນ ໄດ້ພາກັນ ຂ້າມຊາຍແດນເຂົ້າໄປໃນປະເທດ ຈີນເພື່ອຫຼົບໜີການສູ້ຣົບລະຫວ່າງທະຫານຣັຖ ບານ ແລະພວກກະບົດໃນພາກເໜືອຂອງມຽນ ມາ ແຕ່ທ່ານ YU CHUNYAN ໂຄສົກຂອງ ຣັຖບານ ແຂວງຢຸນນານກ່າວຕໍ່ໜັງສືພິມ GLOBAL TIMES ຂອງຈີນວ່າ ເປັນການຍາກຫລາຍ ທີ່ຈະກະປະມານຈຳນວນອັນແທ້ຈິງ ຂອງຊາວ ມຽນມາ ທີ່ໄດ້ຂ້າມຊາຍແດນ ເຂົ້າໄປໃນຈີນ ທ່ານ YUເວົ້າວ່າ ອົພຍົບ ໃນເຂດພາກຕາເວັນຕົກສຽງໃຕ້ ຂອງແຂວງຢຸນນານ ທີ່ມີຊາຍແດນຕິດກັບເມືອງ NANSAN ກຳລັງໄດ້ຮັບ ການຊ່ອຍເຫຼືອ ທາງດ້ານ ມະນຸສທັມ ສື່ມວນຊົນຂອງຈີນ ລາຍງານວ່າ ໃນຮອບ 3 ອາທິດ ຜ່ານມານີ້ ມີຊາວມຽນມາ ຢ່າງນ້ອຍ10 ພັນຄົນ ໄດ້ຂ້າມຊາຍແດນ ເຂົ້າໄປໃນເຂດພາກໃຕ້ ຂອງແຂວງຢຸນນານຂອງຈີນ ໜັງສືພິມ GLOBAL TIMES ລາຍງານວ່າ ຈີນໄດ້ເພີ້ມ ກຳລັງຕຳຣວດ ປະກອບອາວຸດຢູ່ຕາມບໍຣິເວນຊາຍແດນ ທີ່ຕິດກັບມຽນມາ ເພື່ອປ້ອງກັນບໍ່ໃຫ້ ການສູ້ຣົບລາມເຂົ້າໄປ ໃນດິນແດນຂອງຕົນ ແລະກະຊວງ ການຕ່າງປະເທດ ສະຫະຣັດ ກໍກ່າວວ່າຕົນກຳລັງຕິດຕາມເບິ່ງ ການເຄື່ອນໄຫວດັ່ງກ່າວນີ້ ຢູ່ໃນຂົງເຂດ ພວກທະນາຍຄວາມຂອງ ທ່ານນາງ ອອງຊານ ຊູຈີ ຜູ້ນຳພັກຝ່າຍຄ້ານ ຂອງມຽນມາ ກ່າວວ່າເຂົາເຈົ້າຈະຂໍອຸທອນຕໍ່ ການຕັດສິນຂອງສານເມື່ອໄວໆມານີ້ ທີ່ຕໍ່ອາ ຍຸການກັກບໍຣິເວນ ຂອງທ່ານນາງ ຕື່ມອີກ 1 ປີເຄິ່ງນັ້ນ ທ່ານ NYAN WIN ນຶ່ງໃນພວກທະນາຍຄວາມ ກ່າວຕໍ່ພວກນັກຂ່າວ ໃນວັນ ພະຫັດ ວານນີ້ວ່າ ການຂໍອຸທອນຈະຍື່ນໃນອາທິດໜ້ານີ້ ທີ່ສານໃນເຂດ ນະຄອນຢ່າງກຸ້ງ ສານພິເສດ ທີ່ຄຸກ INSEINຊຶ່ງຕັ້ງຢູ່ນອກ ນະຄອນຢ່າງກຸ້ງ ໄດ້ປະກາດ ໃນວັນທີ 11 ສິງຫາ ຜ່ານມານີ້ວ່າທ່ານນາງອອງຊານ ຊູຈີ ມີຄວາມຜິດ ໃນການລະເມີດເງື່ອນໄຂ ການກັກບໍຣິເວນທ່ານນາງກ່ອນນີ້ ເວລາທ່ານນາງ ໃຫ້ບ່ອນພັກເຊົາ ແກ່ຊາວອະເມຣິກັນຄົນນຶ່ງທີ່ໄດ້ຢ້ຽມເຮືອນ ຂອງທ່ານນາງ ໂດຍບໍ່ໄດ້ຮັບ ອະນຸຍາດ ຊາວອະເມຣິກັນຄົນນີ້ແມ່ນນາຍ JOHN YETTAW ໄດ້ຖືກຕັດສິນ ໂທດຈຳຄຸກ ອອກແຮງງານໜັກ ເປັນເວລາ 7 ປີຢູ່ໃນມຽນມາ ແຕ່ໄດ້ຖືກເນຣະເທດ ໃນສັບປະດາແລ້ວ ຫຼັງຈາກສະມາຊິກ ສະພາສູງສະຫະຣັດ JIM WEBB ເດີນທາງໄປຢ້ຽມຢາມ ປະເທດມຽນມາ ສານຂອງໄທໄດ້ຕັດສິນໂທດນັກເຄື່ອນໄຫວ ທາງການເມືອງ ທີ່ສຳຄັນຄົນນຶ່ງ ໃຫ້ຈຳຄຸກ ເປັນເວ ລາຍາວນານຍ້ອນໄດ້ໃຫ້ຄວາມເຫັນທີ່ເຫັນວ່າເປັນ ການໝິ່ນປມາດ ຕໍ່ຣາຊວົງ ຂອງກະສັດໄທ ສານ ຂອງໄທໄດ້ຕັດສິນໂທດ ໃນມື້ວານນີ້ ໃຫ້ນາງ DARANEE CHARNCHOENGSILPAKULຈຳຄຸກເປັນເວລາ 18 ປີ ຍ້ອນໄດ້ລະເມີດ ກົດໝາຍວ່າດ້ວຍ ການໝິ່ນປມາດກະສັດ ນາງໄດ້ຖືກພົບເຫັນວ່າ ມີຄວາມຜິດ 3 ກະທົງດ້ວຍກັນ ໃນການໝິ່ນປມາດກະສັດຊຶ່ງແຕ່ລະກະທົງ ມີໂທດຈຳຄຸກ 6 ປີ ນາງ DARANEE ຊຶ່ງເປັນຜູ້ສນັບສນຸນອະດີດນາຍົກຣັຖມຸນຕຣີ ທັກສິນ ຊິນນະວັດ ຢ່າງແຂງຂັນ ທີ່ຮູ້ກັນໃນນາມ“ດາຕໍປີໂດ” ນັ້ນ ໄດ້ເຂົ້າຄຸກ ມາຕັ້ງແຕ່ປີກາຍ ຍ້ອນການກ່າວໂຈມຕີ ໃນລະຫວ່າງການໂຮມຊຸມນຸມ ສນັບສນຸນ ທ່ານທັກສິນ ການດຳເນີນຄະດີ ຂອງນາງ ຊຶ່ງເລີ້ມມາແຕ່ເດືອນມິຖຸນາ ໄດ້ມີການປິດລັບ ຍ້ອນເຫດຜົນ ທາງດ້ານຄວາມໝັ້ນຄົງແຫ່ງຊາດຊຶ່ງເປັນການເຄື່ອນໄຫວ ທີ່ໄດ້ຮັບ ການຕຳໜິຕິຕຽນ ຈາກອົງການ ນິຣະໂທດກັມສາກົນແລະກຸ່ມປົກປ້ອງ ສິດທິມະນຸດອື່ນໆ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ